

VLADA REPUBLIKE HRVATSKE

Zagreb, 19. svibnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o aktivnostima Nacionalne kontaktne točke kao trajnog mehanizma za promicanje i primjenu Smjernica za odgovorno poslovanje Organizacije za gospodarsku suradnju i razvoj (OECD) za 2022. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22) a u vezi s točkom V. Odluke o osnivanju Nacionalne kontaktne točke kao trajnog mehanizma za promicanje i primjenu Smjernica za odgovorno poslovanje Organizacije za gospodarsku suradnju i razvoj (OECD) od 23. svibnja 2019. godine (KLASA: 022-03/19-04/185, URBROJ: 50301-23/21-19-2),Vlada Republike Hrvatske je na sjednici održanoj \_\_\_\_\_\_\_\_\_\_ 2023. donijela

**Z A K L J UČ A K**

1. Prihvaća se Izvješće o aktivnostima Nacionalne kontaktne točke kao trajnog mehanizma za promicanje i primjenu Smjernica za odgovorno poslovanje Organizacije za gospodarsku suradnju i razvoj (OECD) za 2022. godinu, u tekstu kojeg je dostavilo Vladi Republike Hrvatske Ministarstvo vanjskih i europskih poslova, aktom KLASA: 303-04/23-02/3, URBROJ: 521-VIII-01-02-23-2, od 28. travnja 2023.
2. Zadužuje se Ministarstvo vanjskih i europskih poslova o Izvješću iz točke 1. ovoga Zaključka izvijestiti sve članove vanjskog tijela Nacionalne kontaktne točke.

KLASA:

URBROJ:

Zagreb,

 PREDSJEDNIK

mr. sc. Andrej Plenković

**OBRAZLOŽENJE**

Vlada Republike Hrvatske na sjednici održanoj 23. svibnja 2019. godine usvojila je Odluku o osnivanju Nacionalne kontaktne točke kao trajnog mehanizma za promicanje i primjenu Smjernica za odgovorno poslovanje Organizacije za gospodarsku suradnju i razvoj (OECD).

Prema Odluci, Nacionalna kontaktna točka (NKT) zadužena je za promicanje i pružanje informacija o Smjernicama o odgovornom poslovanju, za doprinos u rješavanju posebnih slučajeva koji se odnose na primjenu Smjernica od strane poduzeća te za sudjelovanje u radu OECD-ove Radne skupine za odgovorno poslovanje. NKT Republike Hrvatske sastoji se od Tajništva NKT i Vanjskog tijela.

Na temelju točke V. navedene Odluke, Tajništvo Nacionalne kontaktne točke jednom godišnje, putem Ministarstva vanjskih i europskih poslova Vladi Republike Hrvatske podnosi izvješće o poduzetim aktivnostima NKT.

Ministarstvo vanjskih i europskih poslova i Ministarstvo gospodarstva i održivog razvoja, koja obavljaju ulogu Tajništva Nacionalne kontaktne točke, izradili su Izvješće temeljem sudjelovanja svojih predstavnika koji su uključeni u rad sastanaka i aktivnosti radnih tijela OECD-ovog Odbora za ulaganja i njegove Radne skupine za odgovorno poslovanje.

Predstavnici Tajništva NKT-a u ožujku 2022. održali su redovni godišnji sastanak s predstavnicima Vanjskog tijela Nacionalne kontaktne točke o aktivnostima i planu rada NKT-a.

Predstavnici Tajništva NKT u 2022. sudjelovali su na šest formalnih sastanaka OECD-ove Radne skupine za odgovorno poslovanje. Godišnji upitnik OECD-a o procjeni usklađenosti nacionalnih politika povezanih s odgovornim poslovanjem, a sukladno metodologiji OECD-a dostavljen je Tajništvu RBC OECD-a u siječnju 2022.

U lipnju 2022. u Zagrebu je u suradnji s Centrom za odgovorno poslovanje OECD-a održana prva konferencija NKT-a posvećena promociji Smjernica OECD-a za odgovorno poslovanje pod nazivom „Odgovorni danas, održivi sutra“ u sklopu koje je OECD održao edukaciju namijenjenu jačanju kapaciteta predstavnika NKT-a i njegovog Vanjskog tijela.

Izvješće je sastavljeno na temelju mišljenja Ministarstva financija, Ministarstva gospodarstva i održivog razvoja i Ureda za zakonodavstvo Vlade Republike Hrvatske.

Ovim Zaključkom prihvaća se Izvješće o aktivnostima Nacionalne kontaktne točke kao trajnog mehanizma za promicanje i primjenu Smjernica za odgovorno poslovanje Organizacije za gospodarsku suradnju i razvoj (OECD) za 2022. godinu.

Također, ovim se Zaključkom zadužuje Ministarstvo vanjskih i europskih poslova dostaviti Izvješće iz točke 1. ovoga Zaključka članovima vanjskog tijela Nacionalne kontaktne točke.